I 1836 rykkede han op i [[Akademiets Modelskole]], og samme år udstillede han første gang på [[Charlottenborg]], hvor hans ''Måneskinsstykke'' med motiv fra [[Langebro]] blev købt af [[Christian 8.|kronprinsen]]. Det var også af betydning for den unge kunstners udvikling at [[Niels Laurits Høyen|Høyen]] og [[Christian Jürgensen Thomsen|Chr. J. Thomsen]] lagde mærke til hans arbejder og opfordrede ham til at opgive håndværksarbejdet og udelukkende vie sig til kunsten.<ref name="DBL"/> Fra første færd var det ikke alene landskabsmaleriet, Skovgaard koncentrerede sig om. Han malede i denne periode også af og til [[portræt]]studier og små hyggelige interiører med figurer, ligesom han tegnede illustrationer til digterværker. Blandt andre arbejder var [[akvarel]]ler til nogle af [[H.C. Andersen]]s eventyr, som nu er opbevaret i [[Den Kongelige Kobberstiksamling]].<ref name="DBL"/>
Kunst Historie Maleri Organisationer